***Proiect***

**GUVERNUL REPUBLICII MOLDOVA**

**HOTĂRÎRE nr.\_\_\_\_**

**din \_\_\_\_\_\_\_ 2018**

**Chișinău**

**cu privire la modificarea și completarea Regulamentului de aplicare a destinațiilor vamale prevăzute de Codul vamal al Republicii Moldova**

Guvernul **HOTĂRĂŞTE:**

Anexa nr.1 la Hotărîrea Guvernului nr.1140 din 2 noiembrie 2005 pentru aprobarea Regulamentului de aplicare a destinațiilor vamale prevăzute de Codul vamal al Republicii Moldova (Monitorul Oficial al Republicii Moldova, 2005, nr.157-160, art.1285), cu modificările și completările ulterioare, se modifică și se completează după cum urmează:

În tot textul hotărîrii, textul „Camera de Licențiere” se substituie cu textul „Agenția Servicii Publice”.

Punctul 235 litera c) va avea următorul cuprins:

„c) utilajul, sculele și instrumentele speciale puse la dispoziția unei persoane stabilite pe teritoriul vamal al Republicii Moldova pentru a fi utilizate în procesul de producere a mărfurilor care urmează a fi exportate în totalitate, cu condiția ca acest utilaj, respectivele scule și instrumente speciale să rămînă în proprietatea unei persoane nerezidente”.
 Punctul 356:

la lit.a) după cuvîntul „aeroporturile” se introduc cuvintele „și porturile” iar după cuvîntul „aeronavelor” se introduc cuvintele ”și navelor”;

la lit.c), după cuvintele „în magazine” se introduc cuvintele „baruri și restaurante”, după cuvîntul „aeronavelor” se introduc cuvintele „și navelor”, iar după cuvîntul „aeronave„ se introduc cuvintele „și nave”;

se completează cu lit.c1) cu următorul cuprins:

„c1) bar, restaurant duty-free la bordul navei – activități licențiate de către Agenția Servicii Publice, care sunt amplasate la bordul navei maritime de transport internațional, în care se comercializează produse alimentare gata, cu consumare în local, vînzarea băuturilor cu consumarea în local, cu sau fără program distractiv;”;

la lit.d), după cuvintele „în magazinele”, și „magazine” se introduce textul „ ,barurile și restaurantele” la forma gramaticală corespunzătoare, după cuvîntul „aeronavelor” se introduc cuvintele „și navelor”, iar după cuvîntul „aeronave” se introduc cuvintele „sau nave”;

la lit.e), cuvintele „precum și” se exclud, iar după cuvîntul „aeronavelor” se introduce textul „și navelor, precum și alte persoane care au acces pe navă”;

la lit.f), în ambele cazuri după cuvîntul ”magazinelor” se introduce textul „ ,barurilor și restaurantelor”;

la lit.g), textul „Legii nr.451-XV din 30 iulie 2001 privind reglementarea prin licențiere a activității de întreprinzător” se substituie cu textul „Legii nr.160/2011 privind reglementarea prin autorizare a activității de întreprinzător”, după cuvintele „a unui magazin” se introduce textul „ ,bar, restaurant”, după cuvîntul „aeronavelor” se introduc cuvintele „și navelor”, iar după cuvîntul „aeronave” se introduc cuvintele „și nave”;

se completează cu lit.i) cu următorul cuprins:

„i) navă - mijloc plutitor, cu sau fără propulsie, maritim și fluvial indiferent de țara de înmatriculare, utilizat în trafic internațional de pasageri.”.

Punctul 360:

la alineatul (1), textul „Legii nr.451-XV din 30 iulie 2001 privind reglementarea prin licențiere a activității de întreprinzător” se substituie cu textul „Legii nr.160/2011 privind reglementarea prin autorizare a activității de întreprinzător”;

la alineatul (2), după cuvîntul „aeronavelor” se introduc cuvintele „și navelor”;

se completează cu alineatul (3) cu următorul cuprins:

„(3) Agenția Servicii Publice, cu avizul Serviciului Vamal, eliberează licență persoanelor juridice pentru comercializarea mărfurilor în regim duty-free, în valută străină și lei moldovenești, în baruri și restaurante duty-free la bordul navei.”.

Punctul 361:

la alineatul 18, după cuvîntul „aeronavelor” se introduc cuvintele „și navelor”;

se completează cu cinci alineate noi cu următorul cuprins:

„copia contractului cu privire la deținerea spațiului necesar barului, restaurantului duty-free la bordul navei;

avizul biroului vamal referitor la amplasarea depozitelor în porturile internaționale, pentru mărfurile destinate comercializării în regim duty-free la bordul navelor;

avizul biroului vamal, în originar, privind asigurarea condițiilor legale de organizare, funcționare și supraveghere vamală a depozitului pentru mărfurile care vor fi destinate comercializării în regim duty-free la bordul navelor;

contractul de aprovizionare a navelor încheiat cu companiile care dețin nave;

contractul de aprovizionare a navelor încheiat cu companiile care dețin în folosință navele.”.

La punctul 362, după cuvintele „magazinelor”, „magazinele”, „magazin” și „magazine” se introduce textul „ ,barurilor și restaurantelor” la forma gramaticală corespunzătoare;

se completează cu literele d) și e) cu următorul cuprins.

„d) din magazin duty-free;

e) din bar sau restaurant duty-free”.

La punctele 363, 364, 366, 368, 371, 373, 375, 379 și 386 după cuvintele „magazinele” și „magazin” se introduce textul „ ,barurile și restaurantele” la forma gramaticală corespunzătoare.

 Punctul 365 va avea următorul cuprins:

„**365.** În magazinele duty-free mărfurile pot fi comercializate numai în ambalaje și în cantități uzuale pentru comerțul cu amănuntul.”

Secțiunea se completează cu pct.3651 cu următorul cuprins:

„**3651.** În barurile, restaurantele duty-free pot fi comercializate produse alimentare gata, cu consumare în local, vînzarea băuturilor cu consumare în local.”.

La punctul 368 cuvîntul „facturi” se substituie cu textul „ facturi fiscale, numărul cursei, în cazul transportului pe navă sau aeronavă.”.

La punctul 377, după cuvintele „a licenței magazinelor” se introduce textul „ ,barurilor și restaurantelor”, iar textul „Legii nr.451-XV din 30 iulie 2001 privind reglementarea prin licențiere a activității de întreprinzător” se substituie cu textul „Legii nr.160/2011 privind reglementarea prin autorizare a activității de întreprinzător”.

La punctele 387, 390 și 394 după cuvîntul „aeronavelor” se introduc cuvintele „și navelor”.

La punctul 388, după cuvîntul „aeronavelor” se introduc cuvintele „și navelor”, iar în final se completează cu cuvintele „și porturi”.

La punctul 389, după cuvîntul „aeronavă” se introduc cuvintele „sau navă”, iar după cuvîntul „aeronavelor” se introduc cuvintele „sau navelor”.

La punctele 391 și 393, după cuvîntul „aeronavelor” se introduc cuvintele „sau navelor”, iar după cuvîntul „aeroporturi” se introduc cuvintele „sau porturi”.

În Anexele nr.28, nr.29 și nr.30, după cuvintele „magazin”, „magazinului” și „magazinul” se introduce textul „ ,barul și restaurantul” la forma gramaticală corespunzătoare.

**Prim-ministru PAVEL FILIP**

Contrasemnează:

Ministrul finanțelor Octavian ARMAȘU